ოლივია დინი

ოლივია ლორინ დინი (დ. 14 მარტი, 1999) — ინგლისელი მომღერალი და სიმღერების ავტორი. გამოუშვა ორი სტუდიური ალბომი: Messy (2023) და The Art of Loving (2025), ასევე ორი ლაივ ალბომი და ოთხი EPs. 2021 წელს დინი Amazon Music-მა წლის გამორჩეულ არტისტად დაასახელა, ხოლო 2023 წელს  აირჩიეს BBC Music Introducing-ის წლის არტისტად. 

ადრეული ცხოვრება და განათლება
ოლივია ლორინ დინი დაიბადა 1999 წლის 14 მარტს, ლონდონის ჰარინგეის რაიონში იამაიკურ-გაიანელი დედისა და ინგლისელი მამის ოჯახში. ოლივიას ბებია გაიანიდან დიდ ბრიტანეთში 18 წლის ასაკში გადმოვიდა, როგორც Windrush-ის თაობის წარმომადგენელი. დინის შუა სახელი „ლორინი“ ოჯახს ამერიკელი მუსიკოსის ლორინ ჰილის სიყვარულმა შთააგონა.

დინი გაიზარდა ჰაიამის პარკში და ამბობს, რომ ზოგჯერ თავს უცხოდ გრძნობდა შერეული რასის წარმომადგენლობის გამო. დინის მამა ხშირად უსმენდა მუსიკას და ერთად ცეკვავდნენ სამზარეულოში. დაწყებით სკოლაში დინმა კონკურსზე შეასრულა სიმღერა „Tomorrow“ მიუზიკლიდან Annie და ისე ნერვიულობდა, რომ თავდაპირველად აუდიტორიას ზურგი შეაქცია და სცენის შიშის გამო ტირილი დაიწყო, თუმცა მეორე ადგილი მაინც დაიკავა. დინი დადიოდა მუსიკალური თეატრის გაკვეთილებზე შაბათის სკოლაში და მონაწილეობდა გოსპელის გუნდში.

15 წლის ასაკში მიიღეს BRIT School-ში და ყოველდღე სამსაათიანი მგზავრობა უწევდა. თავდაპირველად თეატრალური მიმართულებით სწავლობდა, მაგრამ შემდეგ დაინტერესდა სიმღერების წერით და დედა დაარწმუნა, რომ მეორადი პიანინო ეყიდა.

კარიერა
მინი|დინი 2025 წელს
2017–2024: კარიერის დასაწყისი და Messy
დინმა სიმღერების წერა 16 წლის ასაკში დაიწყო, თვითონ სწავლობდა გიტარაზე და პიანინოზე დაკვრას. 
დინი თავის გამოსაშვებ კონცერტზე გამოვიდა, რამაც მიიპყრო ემილი ბრაჰემის ყურადღება, რომელიც მენეჯერად დაიქირავა. ბრაჰემმა დინი Rudimental-ის კასტინგზე მიიყვანა, სადაც დინი ბექვოკალისტად აიყვანეს. დინი ამბობდა, რომ ამ თანამდებობაზე კარგი არ იყო, რადგან ხშირად მელოდიას მღეროდა ჰარმონიის ნაცვლად. დინის პირველი შოუ იყო Sziget Festival-ზე უნგრეთში, 2017 წელს, 16 000 მაყურებლის წინაშე.

2018 წლის ოქტომბერში დინმა თვითონ გამოუშვა სადებიუტო სინგლი „Reason to Stay“  YouTube-ის საშუალებით. მონაწილეობდა Rudimental-ის სინგლში „Adrenaline“  Toast to Our Differences ალბომში, რომელიც გამოვიდა 2019 წლის იანვარში. მას შემდეგ, რაც დინმა თავად გამოუშვა სიმღერები „OK Love You Bye“ და „Reason to Stay“,  შესთავაზეს ხელშეკრულება AMF Records-თან. 2019 წლის ნოემბერში გამოუშვა სადებიუტო EP, რომელსაც ასევე OK Love You Bye ერქვა. დინის მეორე EP, What Am I Gonna Do On Sundays?, გამოვიდა 2020 წლის დეკემბერში. 2021 წლის აპრილში  Amazon Music-მა წლის გამორჩეულ არტისტად დაასახელა. იმ წელსვე დინმა ჩაწერა ნატ კინგ კოულის „The Christmas Song“-ის ექსკლუზიური ვერსია Amazon-ის Christmas Originals პროგრამისთვის, რომელმაც დიდი ბრიტანეთის სინგლების ჩარტში მე-19 ადგილი დაიკავა.

2023 წელს დინი აირჩიეს BBC Music Introducing-ის წლის არტისტად. იმავე წლის ივნისში გამოუშვა პირველი სრული ალბომი Messy. დინი გამოვიდა Glastonbury Festival 2024-ზე. 2024 წლის 26 ივნისს გამოუშვა სინგლი „Time“, და Supremes-ის სიმღერის „You Can’t Hurry Love“ ქავერი, რომელიც ჩაიწერა Jools’ Annual Hootenanny-ზე, 2024 წლის 9 ოქტომბერს. გამოუშვა იმ წელს მესამე სინგლი „Touching Toes“  15 ნოემბერს.

2025–აწმყო: The Art of Loving და კარიერული გარღვევა

2025 წლის თებერვალში დინმა გამოუშვა სინგლი It Isn’t Perfect But It Might Be“ ფილმისთვის „Bridget Jones: Mad About the Boy“. დინმა ფენდერის People Watching Tour-ის რამდენიმე კონცერტზე მიიღო მონაწილეობა მხარდამჭერ არტისტად, მათ შორის ლონდონის სტადიონზე და სენტ ჯეიმსის პარკში გამართულ ღონისძიებებზე და ფენდერთან ერთად იმღერა სიმღერის „Rein Me In“ დუეტ ვერსია. Dean performed at Glastonbury Festival 2024. დუეტი პირველად შესრულდა ლონდონის სტადიონზე 2025 წლის 6 ივნისს, სანამ სინგლად გამოვიდა 25 ივნისს. სინგლმა დიდი ბრიტანეთის სინგლების ჩარტში მე-6 ადგილი დაიკავა. დინი ასევე ჩავიდა ავსტრალიაში, რათა გამოსულიყო მათ ერთ-ერთ უდიდეს გარე მუსიკალურ ღონისძიებაზე „LANEWAY FESTIVAL 2025“.

დინის მეორე ალბომი The Art of Loving გამოვიდა 2025 წლის 26 სექტემბერს.  ალბომი მოიცავს სინგლებს „Nice to Each Other“, „Lady Lady“ და „Man I Need“; ბოლო მათგანმა Billboard Global 200-ის ჩარტში მე-4 ადგილი დაიკავა და გახდა დინის გამორჩეული ჰიტი საერთაშორისო მასშტაბით. 2025 წლის ოქტომბერში დინი მიიწვიეს Saturday Night Live-ზე და გამოვიდა გადაცემაში, რომელსაც გლენ პაუელი უძღვებოდა.​​​​​​​​​​​​​​​​

სქოლიო

კატეგორია:დაბადებული 14 მარტი
კატეგორია:დაბადებული 1999
კატეგორია:ინგლისელი მომღერლები და კომპოზიტორები
კატეგორია:მუსიკოსები ეროვნების და ჟანრის მიხედვით